पटना गया था। जिससे मिलता वही हिंदुस्तान के कार्टूनिस्ट पवन की चर्चा करता। पवन ने ये लिख दिया है। पवन ने वो लिख दिया है। पवनवा के पढ़े के नहीं। जा। त का पढ़े। किसी अखबार के कार्टून को लेकर इतनी बात नहीं सुनी। बिहार की बोलियों के मिश्रण से तैयार पवन की भाषा बेजोड़ है। भाषा बनने के बाद दुनिया में पैदा हुए व्याकरणविदों को शायद ही पवन का लैंग्वेजवा पसंद आए मगर जब व्याकरण का दरवाजा टूटता है तभी भाषा जीवंत होती है।
पवन के कार्टून ने कमाल कर दिया है।पढ़ कर मज़ा भी आता था। लेकिन कभी ध्यान ही नहीं गया कि कौन रच रहा है। पवन का कार्टून तो बहुत दिनों से पढ़ रहा हूं। लेकिन इस फ्लेवर का जवाब नहीं है। आम आदमी का दर्द उसकी भाषा में। यूजीसी का फरमान आया कि अब पीएचडी करना मुश्किल होगा। तो इस पर पवन व्यंग्य करते हैं कि बिहारो में हो? मैं कहता हूं बिहार की जगह बिहारो ही लिखना चाहिए। क्योंकि बिहार के लोग बोलते ही ऐसे हैं। बिहरवा या बिहारो। बोलचाल की हिंदी के ठेकेदार भी पाछे के दरवाज़े से व्याकरण की ही दुकानदारी करते हैं। इसलिए बोलचाल की हिंदी कभी लिखी ही नहीं जाती।
गज़बे लिखते हैं पवन भैया हो। बेल्लाग। अइसन चोट करते हैं कि हिंदुस्तान का बकिया खबरे पढ़ने का मनो नहीं करता है जी। वरना आज सुबह दु आदमी को फोन किए। दुन्नो बोला कि पवन का कार्टून पढ़ कर हंस रहे हैं। हम पूछे कि का लिख दिहिस है रे। तो भाई जी पढ़ कर सुनाने लगे। कि पटना चिड़ियाघर में जानवर सब मिटिंग कर रहा है कि आज पिंजड़ा से २० मीटर दूरे रहिये सब। बानर टाइम आदमी आवेला है। ऐसा ही कुछ था। बानर टाइप आदमी। वाह। अख़बारों के स्टाइलशिट पत्रकारों ने भाषा को ज़िंदा मार दिया है। पवन की भाषा या बोली या कुछ भी( घंटे से) ज़िंदा ज़ुबान लगती है। बिहारो में एगो आर लक्ष्मण पैदा ले लिहिस है। जय हो पवन भैया। लिखते रहिये। आप पटनहिया इस्टार है भाई। अबकी आवेंगे तो मिलके जावेंगे। टाइम दे दिह हो ए पवन भैया।
पवन से मिल नहीं सका। इसका अफसोस रहेगा। आवेंगे अगली बार तो भारती प्रकाशन का हिंदी व्याकरण गंगा जी में फेंक देंगे। कर्ता ने कर्म को। ने को से हे पू। भाग साला। पवन भैया के कार्टून लाव त रे। पढ़े ला हऊ।